U-I-306/07
Natisni
Opravilna št.:
U-I-306/07
Datum odločitve:
18. 9. 2008
ECLI:
ECLI:SI:USRS:2008:U.I.306.07
Akt:
Sklep Občinskega sveta Občine Poljčane z dne 6. 2. 2007
Izrek:
Pobuda za začetek postopka za oceno zakonitosti Sklepa Občinskega sveta Občine Poljčane z dne 6. 2. 2007 se zavrže.
Evidenčni stavek:
V postopku za presojo ustavnosti in zakonitosti predpisa, Ustavno sodišče ni pristojno za presojo akta, ki po svoji pravni naravi ni predpis.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.27.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Posamičnih aktov in dejanj/izvajanja predpisa.
Pravna podlaga:
Člen 160.1, Ustava [URS] 
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
KLAS, Stanislav Hace s. p., Slovenske Konjice
Datum vloge:
27. 11. 2007
Vrsta odločitve:
sklep
Vrsta rešitve:
zavrženje
Dokument:
US28269
Dokument v PDF obliki:
U-I-306-07.pdf
78 KB
Prenesite datoteko
U-I-306/07-7
18. 9. 2008
SKLEP
Ustavno sodišče je v postopku za preizkus pobude samostojnega podjetnika Klas - Stanislav Hace s. p., Slovenske Konjice, ki ga zastopa Vladislav Kitek, odvetnik v Slovenski Bistrici, na seji 18. septembra 2008
sklenilo:
Pobuda za začetek postopka za oceno zakonitosti Sklepa Občinskega sveta Občine Poljčane z dne 6. 2. 2007 se zavrže.
Obrazložitev
1. Pobudnik izpodbija Sklep Občinskega sveta Občine Poljčane z dne 6. 2. 2007 (v nadaljevanju Sklep), ki določa, da se ustavijo vsi postopki, ki so bili vloženi ali začeti ter bodo vloženi na zahtevo pobudnika in so v neposredni povezavi z odpiranjem kamnoloma Bela. Izpodbijani Sklep naj bi bil v neskladju z 21. členom Zakona o urejanju prostora (Uradni list RS, št. 110/02 in nasl. – ZUreP-1), s 15. členom Zakona o prostorskem načrtovanju (Uradni list RS, št. 33/07 – ZPNačrt), z Odlokom o spremembi in dopolnitvi Odloka o spremembah in dopolnitvah dolgoročnega in srednjeročnega plana – prostorski del Občine Slovenska Bistrica, dopolnjen 2000 (Uradni list RS, št. 47/06 ), z Uredbo o rudarskih pravicah za gospodarsko izkoriščanje mineralnih surovin na pridobivalnih prostorih Mivšek v občini Vrhnika, Čeplje v občini Kočevje, Brege v občini Krško in Bela v občini Poljčane (Uradni list RS, št. 8/07), z odločbo Ustavnega sodišča št. U-I-154/04 z dne 12. 5. 2005 (Uradni list RS, št. 53/05 in OdlUS XIV, 26) in z odločbo Ministrstva za gospodarstvo o podelitvi rudarske pravice pobudniku.
2. Ustavno sodišče je na podlagi prvega odstavka 160. člena Ustave pristojno presojati ustavnost in zakonitost predpisov in drugih splošnih aktov. Izpodbijani sklep nima narave predpisa ali splošnega akta, zato je Ustavno sodišče pobudo zavrglo.
3. Ustavno sodišče je sprejelo ta sklep na podlagi tretjega odstavka 25. člena Zakona o Ustavnem sodišču (Uradni list RS, št. 64/07 – ur. p. b. – ZUstS) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik